क’क्राझार, 6 नबेम्बर: बोसोरसेयाव 2 लाखनि खम आर्जिनाय नख’रनि फरायसाफोरा मेट्रिक आन्जाद आरो हाइ माद्रासा आन्जादनि थाखाय मासुल होनो नाङा। बेनि थाखाय Secondary Education Board of Assam सुंदयै SEBA आ फोसावनायजों लोगोसे बिथोन होदों। बे खाबुखौ मोननो थाखाय फरायसा-फरायसुलिफोरा गोनां जानाय फोरमानलाइफोरखौ गोरायुंनि आखाइयाव जमा होनांगोन। फरायसा एबा दिथागिरिआ www.sebaonline.org वेबसाइटआव थांनानै आबुङै मिथिनो हागोन। मख’नो गोनांदि SEBA आ 2021 माइथायनि आन्जाद होगिरिनिफ्राय आन्जादनि थाखाय 650 रां, आन्जाद मिरुनि थाखाय 300 रां, प्रेकटिकेलनि थाखाय 150 रां आरो बोसोरारि मासुलनि थाखाय 800 रां थि खालामना होदों।